ASL AFTERNOON TRADE – บล.เอเอสแอล
SET … ติดตามการประชุมโอเปกสุดสัปดาห์นี้ ชี้ชะตาตลาดหุ้น …
8 พ.ค. 2563

SET … ติดตามการประชุมโอเปกสุดสัปดาห์นี้ ชี้ชะตาตลาดหุ้นทั่วโลก
ตลาดหุ้นภาคเช้าปรับตัวขึ้นได้น้อยกว่าภูมิภาค แม้ว่านักลงทุนเริ่มคลายความกังวลเกี่ยวกับสถานการณ์การแพร่ระบาดของเชื้อโควิด-19 ที่เริ่มดูดีขึ้น โดยในประเทศไทยวันนี้ติดเชื้อรายใหม่เพิ่มขึ้น 8 ราย ทำให้เกิดความคาดหวังในการคลายล็อกดาวน์ เฟส 2 ในวันที่ 17 พ.ค.นี้ ที่ว่าจะสามารถเปิดห้างสรรพสินค้าได้ อย่างไรก็ดียังต้องติดตาม ตัวเลขจ้างงานนอกภาคเกษตรประจำเดือนเม.ย.ของสหรัฐในวันนี้ และการประชุมกลุ่มผู้ส่งออกน้ำมันในวันที่ 10 พ.ค. นี้ ซึ่งหากตกลงกันได้ด้วยดีเกี่ยวกับการลดกำลังการผลิต ทำให้มองว่าจากนี้ไปทิศทางราคาน้ำมันจะค่อย ๆ ฟื้นตัวขึ้น จะช่วยให้บรรยากาศการลงทุนดูดีขึ้น รวมถึงติดตามการทยอยประกาศผลการดำเนินงานในสัปดาห์ถัดไป
กลยุทธ์ – SET ลุ้นผ่านยืนแนวต้าน 1,260-1,268 หากไม่ผ่านยืนมีโอกาสถูกขายทำกำไร ให้รอเล่นรอบใหม่ที่ 1,248 / 1,240 พร้อมทยอยลดพอร์ทหุ้นลง ถือเงินสดมากขึ้นเพื่อหาจังหวะเข้าซื้อเมื่อราคาย่อลงมา แนวต้าน 1,268 / 1,280 แนวรับ 1,245 / 1,232
PTT
ยืนแนวรับ EMA10 วันมั่นคง มีโอกาสกลับตัวขึ้น
ปิด 34.75
แนวรับ 34.50 / 33.75
แนวต้าน 35.50 / 36.50
Cut loss &lt; 33.75
แท่งเทียนยืนแนวรับ EMA10 วันมั่นคง มีโอกาสกลับตัวขึ้นทดสอบแนวต้าน 35.50 / 36.50 ตามลำดับ ระยะสั้นการปรับตัวเน้นยืนที่แนวรับ 34.50 / 33.75 ไม่ควรต่ำกว่าเพื่อลดความเสี่ยงของขาลง ขณะที่ Slow stochastic + RSI ชี้ขึ้นเป็นโมเมนตัมบวก
PSL
กลับตัวขึ้นมายืนในกรอบ Bollinger Band
ปิด 3.12
แนวรับ 3.04 / 2.88
แนวต้าน 3.28 / 3.52
Cut loss &lt; 2.88
แท่งเทียนไม่สร้างจุดต่ำกว่าวันก่อนหน้า พร้อมกลับตัวขึ้นมายืนในกรอบ Bollinger Band มีโอกาสทดสอบแนวต้าน 3.28 / 3.52 ตามลำดับ ระหว่างวันเน้นยืนบริเวณแนวรับ 3.04 / 2.88 ไม่ควรต่ำกว่า เพื่อลดความเสี่ยงการกลับตัวเป็นขาลง ขณะที่ Slow stochastic มีแนวโน้มตัดขึ้น + RSI ชี้ขึ้นเป็นโมเมนตัมบวก
SELL SIGNAL PTG
ปรับตัวลงหลุดแนวรับ EMA10 วัน เป็นสัญญาณลบ
ปิด 13.10
แนวรับ 12.80 / 12.40
แนวต้าน 13.20 / 13.80
แท่งเทียนปรับตัวลงหลุด EMA10 วัน เป็นสัญญาณลบ ระหว่างวันเน้นยืนที่แนวรับ 12.80 / 12.40 ได้เท่านั้น หากปรับตัวต่ำกว่าแนะนำขายแล้วรอเล่นรอบใหม่ที่แนวรับ 11.50 แนวต้าน 13.20 / 13.80 ขณะที่ Slow stochastic + RSI ชี้ลงเป็นโมเมนตัมลบ